Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: LXXVI. törvény, a foglalkoztatás elősegítéséről és a munkanélküliek ellátásáról szóló 1991. évi IV. törvény, valamint a személyi jövedelemadóról szóló 1996. évi CXXVI.
Paragraph Index: 47

5. A Közalapítvány célja A közalapítvány célja: — a szakmai tevékenység magasabb szintű gyakorlásához szükséges ismeretek elsajátításának segítése, a gyakorlati képzés nemzetközi szinten elvárt követelményeinek teljesítéséhez a feltételek javítása, az elhelyezkedést, a vállalkozást és a munkahely-megtartást elősegítő képzési formák fejlesztése érdekében új együttműködési formák és a hálózat létrehozásának támogatása meglévő intézmények bevonásával és az adott célú együttműködésre való felkészítéssel; — a felnőtt szakképzés fejlesztését biztosító programok kínálatának és a képzési lehetőségek bővítése; — a szakképzésben a távoktatási rendszer kifejlesztése, a képzés és technológia korszerűsítését szolgáló informatikai és információs rendszerek felhasználásával, fejlesztésével; — a felsőoktatási intézmények által kezdeményezett programok és a gazdálkodó szervezeteknél folytatott gyakorlati képzés összehangolt támogatása; — támogatás nyújtása a határon túl élő magyar közösségek tagjai számára magyar nyelvű szakképzés indításához és folytatásához, a szükséges (személyi, tárgyi) feltételek megteremtéséhez, a képzési programok kifejlesztéséhez, a programokban való részvételhez, hozzájáruljon a távoktatást lehetővé tevő informatikai rendszerek kialakításához, korszerűsítéséhez; — hogy a távoktatás módszereivel hosszú távon javítsa a munkavállalók munkaerő-piaci pozícióját, növelje elhelyezkedési esélyeit, hozzájáruljon a munkakultúra emelkedéséhez, biztosítsa mind szélesebb állampolgári kör szakképzésbe vonását; — hogy segítse a nyitott szakképzés és — az Oktatási Minisztérium megbízása alapján — a távoktatás minőségbiztosítási, nemzetközi együttműködésből fakadó feladatait; — hogy elősegítse a távoktatás és nyílt tanulási módszerek elterjedését perspektívikus, képzési szakirányoknak megfelelő távoktatási projektek kialakításának, működtetésének, a projektek működéséhez szükséges országos konzultációs hálózat és vizsgarendszer kiépítésének, valamint a távoktatási program sugárzásának és programcsomagok forgalmazásának támogatásával. A Közalapítvány létrehozása nem érinti az államnak a feladat ellátására vonatkozó kötelezettségét. A Közalapítvány pártoktól független, azoknak anyagi támogatást nem nyújt, és tőlük támogatást nem fogad el; közvetlen politikai tevékenységet nem folytat. A Közalapítvány a közhasznú szervezetekről szóló 1997. évi CLVI. törvény 26. §-a c) pontjának 3., 4., 5., 13., 19. alpontjaiban meghatározott közhasznú tevékenységet végez. 5.1. A célok megvalósítása érdekében feladata: — a nyitott képzések és távoktatás progresszív európai gyakorlatának megismertetése, átvételének és hazai meghonosításának elősegítése; KÖZLEMÉNYEK, HIRDETMÉNYEK V. rész 2001/8. szám — a meglévő információs és szakképzési hálózatok bázisán a társadalmi-gazdasági igények változásához igazodó nyitott szakképzési rendszerek építése és fejlesztése; — szakképzés-fejlesztési programok megvalósítása [Ftv. 39. § (2) bekezdés d) pontja]; — szakpedagógiai, oktatás-módszertani tevékenység és tananyag fejlesztése; — szakképzési programok támogatása [Ftv. 17. § 39. §

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes